PolyAgent/wiki_georgian_en_parallel_20231101 huggingface dataset:
Musiikkituottajat

Musiikkituottajat, Musiikkituottajat – IFPI Finland ან The Finnish Group of IFPI — ფინური არაკომერციული ორგანიზაცია, რომელიც ფინანსდება მისი წევრების მიერ და წარმოადგენს მუსიკალურ ინდუსტრიას ფინეთში. ორგანიზაცია წარმოადგენს 23 ისეთი ლეიბლის ინტერესებს, რომლებიცაა, EMI, Sony Music, Universal Music Group და Warner Music Group.
Musiikkituottajat – IFPI Finland-ის მიზანია ფინეთში ხმისჩამწერი ინდუსტრიის წარმოებისათვის ხელსაყრელი გარემო პირობების უზრუნველყოფა. მიზანი მიიღწევა ხმისჩამწერი ინდუსტრიის დაცვისათვის ეფექტიანი წესებისა და სამართლიანი და კონკურენტუნარიანი სავაჭრო გარემოს უზრუნველყოფის გზით.
ორგანიზაცია დაკავებულია მუსიკალური ჩანაწერის გაყიდვების სერტიფიკაციის, ანუ ოქროს და პლატინის დისკების, მინიჭებით.
Musiikkituottajat ფინეთის მუსიკალური ინდუსტრიის ადგილობრივი ასოციაციაა, რომელიც შედის ფონოგრამების ინდუსტრიის საერთაშორისო ფედერაციის შემადგენლობაში.
Musiikkituottajat აქვეყნებს ჩარტებს: კერძოდ, Suomen virallinen lista – Albumit (ტოპ-50, ალბომები), Suomen virallinen lista – Singlet (ტოპ-20, სინგლები), Suomen virallinen lista – Mid–price (ტოპ-10) და Suomen virallinen lista – Musiikki DVD:t (ტოპ-10, ალბომები, ვიდეო).
რესურსები ინტერნეტში
ოფიციალური საიტი
სქოლიო
ფინური მუსიკა
მუსიკალური ჰიტ-აღლუმები
მეკლენბურგი

მეკლენბურგი — რეგიონი გერმანიის ჩრდილოეთში, ამჟამად მეკლენბურგ-წინა პომერანიის მიწის ნაწილი. მეკლენბურგის უმსხვილესი ქალაქები: როსტოკი, შვერინი, შტრალზუნდი, გრაიფსვალდი, ვისმარი, ნოიბრანდენბურგი.
სახელწოდება
ძველსაქსონურ დიალექტზე მიკლი (mikil) ნიშნავდა „დიდს“, ხოლო სიტყვა ბურგი (burg, borg, borch) შუა-ქვემოგერმანულად ნიშნავს ციხეს, სიმაგრეს. X-XI საუკუნეებში გამოიყენებოდა სახელწოდება Mikilinborg („დიდი ციხესიმაგრე“). სახელი დაკავშირებულია კონკრეტულ ადგილთან, დასახლებასთან, რომელიც დღემდე ატარებს სახელწოდებას Burg Mecklenburg — ნიკლოტინგების (ნიკლოტის შთამომავლები) ობოდრიდის სამთავრო დინასტიის ყოფილ საგვარეულო ციხესიმაგრესთან.
რესურსები ინტერნეტში
Government portal of Mecklenburg-Western Pomerania
"Mecklenburg". Catholic Encyclopedia. New York: Robert Appleton Company. 1913.
Chisholm, Hugh, ed. (1911). "Mecklenburg". Encyclopædia Britannica (11th ed.). Cambridge University Press
საღვთო რომის იმპერია
გერმანიის ისტორია
Kurtsevo

Kurtsevo is a rural locality (a village) in Abakanovskoye Rural Settlement, Cherepovetsky District, Vologda Oblast, Russia. The population was 4 as of 2002. There are 3 streets.
Geography
Kurtsevo is located northwest of Cherepovets (the district's administrative centre) by road. Aksenovo is the nearest rural locality.
References
Rural localities in Cherepovetsky District
პიტიახში

პიტიახში — სახელმწიფოს ერთ-ერთი უმაღლესი მოხელე ადრინდელ სასანიანთა ირანში, ქართლის სამეფოსა (იბერია) და სომხეთში.
ეტიმოლოგია
პიტიახში (bitaxš) სპარსული წარმოშობის სიტყვაა, მაგრამ დღემდე ამ ტერმინის, არც მისი სომხური ფორმის (bdeašx) და არა ქართული „პიტიახშის“ ეტიმოლოგია და მის მიერ აღნიშნული სახელოს ფუნქციები საბოლოოდ დადგენილი არ არის.
დიმიტრი ბაქრაძის სიტყვებით:
ყველაზე ადრინდელი სპარსული წარწერების მიხედვით (262 შაპურ I-ის ტრილინგვა და ნარსის პაიკულის ბილინგვა), პიტიახშის ერთ-ერთი პირველი ადგილი ეკავა ირანის სამეფო კარის დიდმოხელეებს შორის. ზოგიერთი მკვლევარი ფიქრობს, რომ პიტიახში იყო მეფისნაცვალი, ხოლო ზოგი მას პროვინციის მმართველად მიიჩნევს. „მოქცევაჲ ქართლისაჲ“, მაგალითად, „პიტიახშის“ ტიტულით მოიხსენიებს შაჰის მიერ IV საუკუნის ქართლის გამგებლად გამოგზავნილ ირანელ მმართველს.
სომხური წყაროების მიხედვით, ბდეშხი სანაპირო ოლქის მმართველი იყო. ზოგი მეცნიერის აზრით, სომხეთში ოთხი სადეშხო იყო, მაგრამ უფრო სარწმუნო ჩანს ცნობები მხოლოდ აღძნიქისა და გუგარქის ბდეშხების შესახებ.
არმაზისხევის სამაროვანის გათხრების შედეგად გამოვლინებულ ბერძნულ-არამეულ წარწერებში (ახ. წ. I–III სს.) მოხსენიებული არიან ქართლის პიტიახშები შარაგესი, ბერსუმა, ასპარუგი, ჯავახი, პუბლიკიოს აგრიპა. აღსანიშნავია, რომ ბილინგვის არამეულ წარწერაში აგრიპა ფარსმან მეფის ეზოსმოძღვრად არის მოხსენიებული, ხოლო ბერძნული ტექსტში პიტიახშად.
სიმონ ჯანაშიას აზრით, რასაც სხვა მკვლევარებიც იზიარებენ, აღნიშნულ წარწერებში „პიტიახში“ ქართული „ერისთავის“ აღსანიშნავად უნდა იყოს გამოყენებული. ამ მოსაზრებით, „პიტიახშები“ ანუ „ერისთავები“ არიან ცალკეული პროვინციის გამგებლები. გიორგი მელიქიშვილის აზრით, ტერმინი „პიტიახში“, ჩანს, ქართლში „ერისთავის“ პარალელურად იხმარებოდა სამხედრო-სამოხელეო არისტოკრატიის უმაღლესი ფენის წარმომადგენელტა აღსანიშნავად. გამოთქმულია აგრეთვე მოსაზრება, რომ „პიტიახში“ (რომელიც ჯერ კიდევ აქემენიდთა ხანაში უნდა შემოსულიყო ირანიდან) ქართლში ეწოდებოდა მთავარსარდალსა და უმაღლეს მსაჯულს, რომელიც სტრაბონის აღწერილობაში მეფის შემდგომ მეორე პირად არის მოხსენიებული. ქართული წყაროების მიხედვით, ამ მოხელეს „სპასპეტი“ (შიდა ქართლის ერისთავი და ამასთან ყველა ერისთავთა მთავარი) ეწოდება.
თ. გამსახურდია „პიტიახშსა“ და „სპასპეტს“ შორის იგივეობას ხედავდა, რაც შეეხება ისტორიული ქვემო ქართლის მემკვიდრეობით ხელისუფალთ, რომლებიც V–VI საუკუნეებში ქართულ-სომხური წყაროებით პიტიახშის წოდებას ატარებდნენ, ფიქრობენ, რომ ეს ტიტული მათ დაუმკვიდრდათ იმ დროიდან, როდესაც ეს ოლქი ერთხანს პოლიტიკურად სომხეთში შედიოდა და მისი მმართველები პიტიახშის ანუ სომხურად ბდეშხის წოდებას ატარებდნენ.
V-VII საუკუნეებში პიტიახშობა მხოლოდ საპატიოო ტიტულია და მას რეალური შინაარსი არ ჰქონდა.
ლიტერატურა
საქართველოს ისტორიის ნარკვევები, ტ. 1, თბ., 1970;
ბოგვერაძე ა., ქსე, ტ. 8, გვ. 88, თბ., 1984
პერიოდიკა
რესურსები ინტერნეტში
პიტიახში — ბიბლიოვიკი
პიტიახში — ძველი ქართული ენის შეერთებული ლექსიკონი
სქოლიო
წოდებები
სასანიანთა დინასტია
ფარის თანავარსკვლავედი

ფარის თანავარსკვლავედი — ცის ეკვატორთან მდებარე თანავარსკვლავედი. არ შეიცავს მე-4 ვიზუალურ ვარსკვლავიერ სიდიდეზე უფრო ბრწყინვალე ვარსკვლავებს. დაკვირვების ყველაზე ხელსაყრელი პირობებია ივნის-ივლისში. შეიცავს 28 ვარსკვლავს, რომელთა ხილვა შეუიარაღებელი თვალითაც არის შესაძლებელი. ჩანს საქართველოდანაც.
ლიტერატურა
სამხრეთ ნახევარსფეროს თანავარსკვლავედები
სუხარი (ესპანეთი)

სუხარი (ესპანეთი)
სუხარი — ქალაქი და მუნიციპალიტეტი ესპანეთში, შედის ანდალუსიის ავტონომიური გაერთიანების გრანადის პროვინციის ბასის კომარკის შემადგენლობაში. ფართობი — 102 კმ². მოსახლეობა — 2544 კაცი (2020 წ.).
იხილეთ აგრეთვე
გრანადის მუნიციპალიტეტები
რესურსები ინტერნეტში
სუხარის მუნიციპალიტეტის ოფიციალური საიტი
სქოლიო
გრანადის მუნიციპალიტეტები
გრანადის ქალაქები
ჩივირკუის ყურე

ჩივირკუის ყურე — ყურე ბაიკალის ტბაში. მდებარეობს ტბის აღმოსავლეთ ნაწილში. ფართობი დაახლოებით 300 კმ². ჩრდილოეთიდან სამხრეთისაკენ გადაჭიმულია 26 კმ-ზე, სიგანე 6-7 კმ-იდან 10-12 კმ-მდე. ერთვის მდინარე დიდი ჩივირკუი. მცირეწყლიანია. მაქსიმალური სიღრმე დაახლოებით 10 მ-მდეა, რის გამოც კარგად თბება (+24 °C-მდე). ბაიკალის ერთ-ერთი ყველაზე მაღალი ტემპერატურები სწორედ ამ ადგილებში აღინიშნება. არის დასახლებული პუნქტები. დანაწევრებულია მრავალრიცხოვანი უბეებით, რომლებიც ტაიგითაა დაფარული. არის 7 კუნძული. ფსკერი წარმოდგენილია წყალმცენარეებით, რომლებიც „ხალიჩებს“ ქმნიან. მდიდარია თევზით. ჩივირკუის ყურე მოქცეულია იმიერბაიკალეთის ეროვნული პარკის ტერიტორიაზე.
სქოლიო
რუსეთის ყურეები
ბაიკალი
ცისფერი ლეკვი

ცისფერი ლეკვი — საბჭოთა მოკლემეტრაჟიანი მუსიკალური ანიმაციური ფილმი. გამოვიდა 1976 წელს.
ფილმი ეფუძნება უნგრელ მწერალ დიულა ურბანის ზღაპარს. სიუჟეტის მიხედვით, უცნაური, ცისფერი ფერის ლეკვთან თამაში არავის სურს. მაგრამ საბოლოოდ, იგი გაიცნობს კეთილ მეზღვაურს, რომელიც მას გადაარჩენს და ლეკვის საუკეთესო მეგობარი ხდება.
რესურსები ინტერნეტში
სსრკ-ის ანიმაციური ფილმები
1976 წლის ანიმაციური ფილმები
ანიმაციური ფილმები ძაღლების შესახებ
მიმინოშვილი

მიმინოშვილი
საკუთარი სახელი მიმინოშვილი შეიძლება აღნიშნავდეს ერთ-ერთს ჩამოთვლილთაგან:
ალექსი მიმინოშვილი — არქიტექტორი
მაია მიმინოშვილი — მათემატიკოსი, სახელმწიფო მოხელე
რომან მიმინოშვილი — ლიტერატურათმცოდნე, მთარგმნელი
ქართული გვარები
Ahmad of Shirvan

Ahmad of Shirvan was the eighth Shah of Shirvan and fourth Shah of Layzan. His throne was contested by his brother Tabarsaranshah Haytham ibn Muhammad, who later attacked Shirvan with the Sallarid ruler Ibrahim I in 968, in order to reaffirm Sallarid authority over Shirvan, forcing the Shirvanshah to pay him tribute, then he escaped to Darband and marched with local rulers to Shirvan but he eventually defeated by native people and retreated to Tabarsaran. Ahmad was succeeded by Muhammad.
References
10th-century monarchs in the Middle East
ანატოლევკა (მრავალმნიშვნელოვანი)

ანატოლევკა (მრავალმნიშვნელოვანი)
ანატოლევკა შეიძლება აღნიშნავდეს:
ანატოლევკა — სოფელი უკრაინაში
ანატოლევკა — სოფელი უკრაინაში
ანატოლევკა — სოფელი უკრაინაში
ანატოლევკა — სოფელი უკრაინაში
თამაზ ნამგალაური

თამაზ ნამგალაური (დ. 25 სექტემბერი, 1957, დუშეთი — გ. 25 ოქტომბერი, 1991 ) — ქართველი სპორტსმენი (ძიუდო), ევროპის გუნდური ჩემპიონატის გამარჯვებული (1979, ბრეშია, იტალია, 71 კგ), ევროპის გუნდური ჩემპიონატის გამარჯვებული (1985, ბრიუსელი, ბელგია, 71 კგ), ევროპის ჩემპიონატის გამარჯვებული (1985, ჰამარი, ნორვეგია, 71 კგ), ევროპის ჩემპიონატის გამარჯვებული (1984, ლიეჟი, ბელგია, 71 კგ). თამაზ ნამგალაური 1988 წლის 12 ივნისს, მცირეწლოვანი ბიძაშვილის გაუპატიურების და სასტიკი მკვლელობის ბრალდებით დააკავეს. გარდაიცვალა 1991 წლის 25 ოქტომბერს (სსრკ სისხლის სამართლის კოდექსით გათვალისწინებული სასჯელის უმაღლესი ზომა — დახვრეტა).
ძირითადი შედეგები
რესურსები ინტერნეტში
თამაზ ნამგალაური — ქართული სპორტი
დაბადებული 25 სექტემბერი
დაბადებული 1957
გარდაცვლილი 25 ოქტომბერი
გარდაცვლილი 1991
დუშეთის მუნიციპალიტეტში დაბადებულები
ქართველი ძიუდოისტები
მერაბ კოსტავას სახლ-მუზეუმი

მერაბ კოსტავას სახლ-მუზეუმი — მემორიალური სახლ-მუზეუმი, რომელიც 1991 წელს, საქართველოს პირველი პრეზიდენტის, ზვიად გამსახურდიას ინიციატივით და თაოსნობით დაარსდა.
ისტორია
მუზეუმმა ბინა დაარსებისთანავე დაიდო ზანდუკელის ქუჩის N1-ში, მემორიალურ სახლში, სადაც 1939 წელს დაიბადა და სიცოცხლის ბოლომდე მოღვაწეობდა, საქართველოს ეროვნული გმირი, მერაბ კოსტავა.
სახლი ზანდუკელის ქუჩაზე, მერაბის ბაბუას, გამოჩენილ საზოგადო მოღვაწეს, პედაგოგს, რუსული ენის მრავალი სახელმძღვანელოს ავტორს – ვლადიმერ დემურიას ეკუთვნოდა.
სახლის ეზოსთან არაერთი საინტერესო ისტორიაა დაკავშირებული. აქ 1924 წელს პირველი სახელმწიფო-საზოგადოებრივი დაწესებულება „მთიელთა საბავშვო სახლი“ დაარსდა. მოგვიანებით კი, პედაგოგიკის სამეცნიერო-კვლევითი ინსტიტუტი და იაკობ გოგებაშვილის სახელობის ბიბლიოთეკა განთავსდა. ეზო თბილისის ერთ-ერთ მნიშვნელოვან საგანმანათლებლო ცენტრად იქცა, სადაც მუშაობდნენ ცნობილი ქართველი ფილოსოფოსები, ფილოლოგები, ფსიქოლოგები, ისტორიკოსები, პედაგოგები და სხვა. XX საუკუნის მეორე ნახევარში ეზო ეროვნულ-განმათავისუფლებელი მოძრაობის ერთგვარ ეპიცენტრად იქცა და დღემდე „მერაბის ეზოდ“ მოიხსენებენ.
სახლ-მუზეუმს გახსნის დღიდან სიცოცხლის ბოლომდე (2003 წლამდე) ხელმძღვანელობდა მერაბ კოსტავას დედა – ოლღა დემურია-კოსტავა, რომელმაც საკუთარი ბინის ნაწილი, ორი ოთახი, სახელმწიფოს მემორიალური სახლ-მუზეუმის გახნის მიზნით გადასცა.
მერაბ კოსტავას მემორიალურ სახლ-მუზეუმში დაცულია მერაბ კოსტავას პირადი ნივთები, მემორიალური ავეჯი, ბიბლიოთეკა, ხელნაწერები, ნოტებისა და გრამფირფიტების კოლექცია, XX საუკუნის II ნახევრის ეროვნულ-განმათავისუფლებელი მოძრაობის ფოტო და დოკუმენტური მასალა, პირადი წერილები, მისი თაოსნობით გამოცემული არალეგალური ჟურნალ-გაზეთები და სხვა.
რესურსები ინტერნეტში
თბილისის მუზეუმები
თბილისის მუზეუმები
მემორიალური მუზეუმები
1991 წელს დაარსებული მუზეუმები
პოლოლიკაშვილი

პოლოლიკაშვილი
საკუთარი სახელი პოლოლიკაშვილი შეიძლება აღნიშნავდეს ერთ-ერთ შემდეგ პიროვნებათაგანს:
ზურაბ პოლოლიკაშვილი — ეკონომისტი, თანამდებობის პირი
სერაფიმე პოლოლიკაშვილი — მოქანდაკე
ქვათეთრი (ქარელის მუნიციპალიტეტი)

ქვათეთრი (ქარელის მუნიციპალიტეტი)
ქვათეთრი — სოფელი საქართველოში, შიდა ქართლის მხარის ქარელის მუნიციპალიტეტში (ზღუდერის თემი). მდებარეობს თრიალეთის ქედის ჩრდილოეთ კალთაზე, მდინარე ტყემლოვანისწყლის (ძამის მარცხენა შენაკადი) ნაპირებზე. ზღვის დონიდან 1280 მეტრი. ქარელიდან 27 კილომეტრი.
დემოგრაფია
2014 წლის აღწერის მონაცემებით სოფელში ცხოვრობს 2 ადამიანი.
ლიტერატურა
სქოლიო
ქარელის მუნიციპალიტეტის სოფლები
კეილის მუნიციპალიტეტი

კეილის მუნიციპალიტეტი — სასოფლო მუნიციპალიტეტი ესტონეთში, ჰარიუმაას მაზრაში.
იხილეთ აგრეთვე
ესტონეთის მუნიციპალიტეტები
რესურსები ინტერნეტში
ოფიციალური საიტი
ჰარიუმაას მუნიციპალიტეტები
NGC 551

NGC 551 — გალაქტიკა ანდრომედას თანავარსკვლავედში. აღმოჩენის თარიღია 1786 წლის 21 სექტემბერი. ეს ობიექტი შედის ახალ საერთო კატალოგში.
იხილეთ აგრეთვე
მესიეს ობიექტების სია
ახალი საერთო კატალოგი
რესურსები ინტერნეტში
ინფორმაცია ინგლისურად და ფრანგულად ორიგინალი ახალი საერთო კატალოგიდან
გალაქტიკები
ანდრომედას თანავარსკვლავედი
Təngəaltı

Təngəaltı (also, Təngəalti and Tengyaalty) is a village and municipality in the Quba Rayon of Azerbaijan. It has a population of 607.
References
Populated places in Quba District (Azerbaijan)
ჟუმბილია

ჟუმბილია — ჩანჩქერი სამხრეთ ამერიკაში, პერუ. მსოფლიოში სიდიდით მეხუთე ჩანჩქერი სიმაღლის მიხედვით. ჩანჩქერი შედგება ოთხი დამოუკიდებელი ვარდნილისაგან, რომელთა საერთო სიმაღლეა 896 მეტრი.
იხილეთ აგრეთვე
მსოფლიოს ყველაზე მაღალი ჩანჩქერების სია
რესურსები ინტერნეტში
World Waterfall Database
სქოლიო
პერუს ჩანჩქერები
ლივანურა შავი

ლივანურა შავი — ქართული აბორიგენული წითელყურძნიანი სასუფრე ვაზის ჯიში აჭარიდან.
შავი ლივანურა არსებითად განსხვავდება თეთრი ლივანურასგან.
წარსულში ლივანურა მასობრივად ყოფილა გავრცელებული შუა და ზემო აჭარაში. ადგილობრივი მოსახლეობა მას ძირითადად სასუფრე ყურძნად მოიხმარდა, აგრეთვე ყურძნის წვენსა და ბექმეზს ამზადებდა.
ბოტანიკური აღწერა
ზრდასრული ფოთოლი საშუალო ზომისაა, ოდნავ განივოვალური, სამნაკვთიანი. ფოთლის ქვედა მხარის შებუსვა ხშირქეჩისებრია. ყვავილი ორსქესიანია. მტევანი საშუალო ზომისაა, კონუსური ან ცილინდრულ-კონუსური, ზოგ შემთხვევაში უფორმო, საშუალო სიკუმსის. მარცვალი საშუალოა, მომრგვალო ან ოდნავ ოვალური. თითქმის შავია, სქელკანიანი, ცვილისებრი ფიფქით დაფარული. რბილობი წვნიანი და ხორციანია, წვენი — შეუფერავი, სასიამოვნო ტკბილი გემოთი.
ლივანური შავი ღონიერი ზრდისაა. სავეგეტაციო პერიოდი კვირტის გაშლიდან სრულ სიმწიფემდე 191 დღეა. სრულ სიმწიფეში ოქტომბრის ბოლოს შედის. მტევნის წონა 109-203 გრამია, საჰექტარო მოსავლიანობა კი 8.5-9.5 ტონა. ყურძნის სრული სიმწიფის პერიოდში მისი შაქრიანობა აღწევს 19-20%-ს, ხოლო მჟავიანობა — 9.8 გ/ლ-ს.
ლივანურა შავის მტევანი და მარცვალი ხასიათდება ლამაზი გარეგნობით, სასიამოვნო გემოთი და კარგად იტანს ტრანსპორტირებას. გამოიყენება სასუფრე ყურძნად, მისგან წარმატებით შეიძლება სუფრის წითელი ღვინის დაყენებაც.
ლიტერატურა
უჯმაჯურიძე ლ., კაკაბაძე გ., მამასახლიშვილი ლ., „ქართული ვაზის ჯიშები“, თბ., 2018, გვ. 214
აჭარის ვაზის ჯიშები
ვაზის წითელყურძნიანი სასუფრე ქართული ჯიშები
ბაბინი (კოსივის რაიონი)

ბაბინი (კოსივის რაიონი)
ბაბინი — სოფელი უკრაინაში. მდებარეობს ივანო-ფრანკივსკის ოლქის კოსივის რაიონში. 2013 წელს სოფლის მოსახლეობა 855 კაცს შეადგენდა.
რესურსები ინტერნეტში
სოფლის ამინდი
კოსივის რაიონის სოფლები
ვალიე-სან-ხოსე

ვალიე-სან-ხოსე — ქალაქი და მუნიციპალიტეტი კოლუმბიაში, სანტანდერის დეპარტამენტში. მდებარეობს ზღვის დონიდან 1.465 მეტრზე. 2005 წლის მონაცემებით, მოსახლეობა 5 082 ადამიანს შეადგენდა, სიმჭიდროვე 20.33 ადამიანი კმ²-ზე. ფართობი 250 კმ²-ია.
იხილეთ აგრეთვე
კოლუმბიის ქალაქების სია
რესურსები ინტერნეტში
კოლუმბიის მოსახლეობის 2005 წლის აღწერის მონაცემები — კოლუმბიის სტატისტიკის ეროვნული დეპარტამენტი
statoids.com-ის მონაცემები
სანტანდერის დეპარტამენტის მუნიციპალიტეტები და ქალაქები
ბაკარესი

ბაკარესი — მუნიციპალიტეტი ესპანეთში, შედის ანდალუსიის ავტონომიური გაერთიანების ალმერიის პროვინციის ვალიე-დელ-ალმანსორის კომარკის შემადგენლობაში. ფართობი — 95,0 კმ². მოსახლეობა — 246 კაცი (2020 წ.).
იხილეთ აგრეთვე
ალმერიის მუნიციპალიტეტები
რესურსები ინტერნეტში
ბაკარესის მუნიციპალიტეტის ოფიციალური საიტი
სქოლიო
ალმერიის მუნიციპალიტეტები
დისტრიქტის ხაზი

დისტრიქტის ხაზი — ლონდონის მეტროპოლიტენის ერთ-ერთი ხაზია. მეტროპოლიტენის სქემაზე იგი მწვანედაა აღნიშნული. ხაზზე მდებარე სადგურები მიწის ქვეშაა განლაგებული. ხაზი ლონდონის ცენტრალურ ნაწილს მცირე ზომის გვირაბების ქსელის საშუალებით კვეთს. სულ 60 სადგურიდან, 25 მიწისქვეშაა. დატვირთვის მიხედვით, იგი ყველაზე დატვირთული მიწისქვეშ განლაგებული ხაზია, ხოლო ყველა ხაზს შორის — მეოთხე.
ლონდონის მეტროპოლიტენის ხაზები
ონეგა ლუსიდეში

ონეგა ლუსიდეში (გ. 959) — პორტუგალიის საგრაფოს მე-3-ე გრაფი (895–924 წწ.). ლუსიდიუ ვიმარანეში უფროსი შვილი. გიმარაინშის პირველი გრაფის დიოგუ ფერნანდეშის ცოლი. საგრაფოს მართავდა მეუღლესთან ერთად.
რესურსები ინტერნეტში
პორტუგალიის გრაფები
გარდაცვლილი 959
Studio Babelsberg

Studio Babelsberg — მსოფლიოში ერთ-ერთი ყველაზე ძველი და ევროპაში უდიდესი კინოსტუდია, დაარსებული 1912 წელს. მდებარეობს ბაბელსბერგში (პოტსდამის რაიონი), გერმანიაში. დღესდღეობით, ძირთადად დაკავებულია სრულმეტრაჟიანი ფილმების წარმოებით, ისევე როგორც მაღალბიუჯეტიანი ფილმების თანაწარმოებით საერთაშორისო დონეზე. მისი მთლიანი ფართობი შეადგენს 460,000 კვადრადულ მეტრს.
სტუდიაში გადაღებულია ასობით ფილმი, მათ შორისაა: ფრიც ლანგის „მეტროპოლისი“ (1927) და ჯოსეფ ფონ შტენბერგის „ლურჯი ანგელოზი“ (1930). შედარებით ადრინდელი ფილმებია: „V ანუ ვენდეტა“ (2005), „ეონ ფლაქსი“ (2005), „ბორნის ულტიმატუმი“ (2007), „ვალკირია“ (2008), „უსახელო ნაბიჭვრები„ (2008), „ღრუბლის ატლასი“ (2012), „სასტუმრო გრანდ ბუდაპეშტი“ (2014), „შიმშილის თამაშები: კაჭკაჭჯაფარა — ნაწილი 1“ (2014), „შიმშილის თამაშები: კაჭკაჭჯაფარა — ნაწილი 2„ (2015), „კაპიტანი ამერიკა: სამოქალაქო ომი“ (2016) და „ძაღლების კუნძული“ (2018).
ლიტერატურა
Hans-Jürgen Tast (ed.) Anton Weber (1904–1979) - Filmarchitekt bei der UFA (Schellerten 2005) ;
რესურსები ინტერნეტში
Berlin Studio Plays Host To Hollywood
სქოლიო
გერმანიის კომპანიები
გერმანიის კინოსტუდიები
გერმანიის კინოკომპანიები
მუნჯი ფილმების სტუდიები
1912 წელს დაარსებული კომპანიები
1912 წელს დაარსებული გასართობი კომპანიები
ჩონჰარი

ჩონჰარი — სოფელი უკრაინაში. მდებარეობს ხერსონის ოლქის ჰენიჩესკის რაიონში. 2013 წელს სოფლის მოსახლეობა 1437 კაცს შეადგენდა.
რესურსები ინტერნეტში
სოფლის ამინდი
ჰენიჩესკის რაიონის სოფლები
ზორაკი

ზორაკი — სოფელი სომხეთში, არარატის პროვინციაში. მდებარეობს ზღვის დონიდან 840 მეტრზე. 2008 წლის მონაცემებით, მოსახლეობა 1 860 ადამიანს შეადგენდა, სიმჭიდროვე 482 ადამიანი კმ²-ზე. ფართობი 3.86 კმ²-ია.
რესურსები ინტერნეტში
სომხეთის მოსახლეობის 2001 წლის აღწერის მონაცემები
არარატის პროვინციის სოფლები
ბიძინა ჩოლოყაშვილი (მრავალმნიშვნელოვანი)

ბიძინა ჩოლოყაშვილი (მრავალმნიშვნელოვანი)
ბიძინა ჩოლოყაშვილი შეიძლება აღნიშნავდეს:
ბიძინა ჩოლოყაშვილი — საქართველოს მართლმადიდებელი სამოციქულო ეკლესიის წმინდანი
ბიძინა ჩოლოყაშვილი — საქართველოს რესპუბლიკის პირველი მოწვევის უზენაესი საბჭოს წევრი
ძვ. წ. 654

ძვ. წ. 654
მოვლენები
მდებარეობის მიხედვით
ხმელთაშუაზღვისპირეთი
სიცილიაზე ენა დაარსდა.
დაარსდა აბდერა.
დაიბადნენ
გარდაიცვალნენ
კაპაკ იუპანკი

კაპაკ იუპანკი (კეჩ. "ინკების ბრწყინვალე მოანგარიშე") – კუსკოს სამეფოს მეხუთე საპა ინკა, უკანასკნელი იმპერატორი ურინის დინასტიიდან. ის იყო იმპერატორ მაიტა კაპაკის ვაჟი და მემკვიდრე. მისი ცოლი –მამა გუსი ილპაი იყო წარსულში ინკების დიდი მტრის, ანტას ხალხის მმართველის ქალიშვილი. კაპაკ იუპაკანს ჰყავდა ვაჟი – ინკა როკა, რომელმაც საფუძველი ჩაუყარა ახალ, ანანის დინასტიას.
ლეგენდების მიხედვით, იგი იყო დიდებული დამპყრობელი. ქრონისტ ხუან დე ბეტანსოს მიხედვით, ის იყო პირველი საპა ინკა, რომელმაც დაიპყრო კუსკოს ხეობის გარეთ არსებული სტრატეგიულად მნიშვნელოვანი ტერიტორიები. გარსილაო დე ლა ვეგას თანახმად, კაპაკ იუპანკმა დიდი ღვაწლი გასწია ქალაქ კუსკოს დასამშვენებლად: მან ააგო უამრავი შენობა, ხიდი, გზა, გაიყვანა წყლის არხები.
რესურსები ინტერნეტში
კაპაკ იუპანკი, ბრიტანიკა
კაპაკ იუპანკის ცოლს ეპილეფსია ჰქონდა
ინკები
ინკების მმართველები
ჩერქეზები

ჩერქეზები — ადიღეების საერთო სახელწოდება. წერილობით ძეგლებში პირველად იხსენიება XIII საუკუნეში. ჩერქეზებს რუსეთში უწოდებენ ყარაჩაი-ჩერქეზეთის მოსახლეობას (მ. შ. ყაბარდოელების წინაპრებსაც, რომლებიც ყუბანში გადასახლდნენ XIX საუკუნეში). ლაპარაკობენ ყაბარდოულ-ჩერქეზულ ენაზე, რომელიც განეკუთვნება კავკასიური ენების აფხაზურ-ადიღეურ ჯგუფს. საერთო რაოდენობა 50,8 ათასი კაცი. ცხოვრობენ ყარაჩაი-ჩერქეზეთის 17 აულში. ასევე ახლო აღმოსავლეთში, სადაც გადაასახლეს XIX საუკუნის მეორე ნახევარში. აქ ჩერქეზებს უწოდებენ ადიღეებსაც, აფხაზებსაც და ოსებსაც.
გენოციდი
რუსეთის იმპერიის მიერ მე-19 საუკუნეში, რუსეთ-კავკასიის ომის დროს განხორციელდა ადიღე-ჩერქეზეთის მიზანმიმართული ეთნიკური წმენდა, გამოთავისუფლებულ ტერიტორიებზე კაზაკების და რუსების ჩასახლების მიზნით. სულ ამ მოვლენებში განადგურებულ და გადასახლებულ იქნა მილიონ ნახევრამდე ჩერქეზული მოსახლეობის 90%–ზე მეტი. თბილისის სახელმწიფო უნივერსიტეტის პროფესორ, კავკასიოლოგ მერაბ ჩუხუას კვლევების თანახმად, „დამპყრობლური ომების პერიოდში ჩერქეზი ხალხის გენოფონდის საერთო დანაკარგმა, მოკლულის სახის შეადგინა ამ ხალხის მთლიანი მოსახლეობის 20%–ზე ბევრად მეტი“, რის გამოც ექსპერტები ამ ფაქტს გენოციდად აფასებენ.
2011 წლის 21 მაისს, საქართველოს პარლამენტმა მიიღო სპეციალური დადგენილება, რომლითაც მე–19 საუკუნეში რუსეთის იმპერიის მიერ ჩერქეზი ხალხის ეთნიკური წმნედა „გენოციდის აქტად“ აღიარა. გადაწყვეტილებას მხარი, დამსწრე 95 დეპუტატიდან ყველამ ერთხმად დაუჭირა, რითაც საქართველო პირველი ქვეყანა გახდა ჩერქეზების გენოციდის აღიარებაში.
რუსეთის სახელმწიფო სათათბიროს საერთაშორისო საქმეთა კომიტეტის თავმჯდომარემ ეს ფაქტი საქართველოს „კონიუქტურულ–პოლიტიკური“ მიზნებით ახსნა და არა ჩერქეზი ხალხის „ტრაგიკული ბედის“ გაზიარების სურვილით.
იხილეთ აგრეთვე
ამჯად ჯაიმუხა
ლიტერატურა
რესურსები ინტერნეტში
Всемирные Абаза-Адыгские (Черкесские) сайты
სქოლიო
ადიღე
კავკასიის ხალხები
მსოფლიოს ხალხები
NGC 7337

NGC 7337 — გალაქტიკა პეგასის თანავარსკვლავედში. აღმოჩენის თარიღია 1849 წლის 10 სექტემბერი. ეს ობიექტი შედის ახალ საერთო კატალოგში.
იხილეთ აგრეთვე
მესიეს ობიექტების სია
ახალი საერთო კატალოგი
რესურსები ინტერნეტში
ინფორმაცია ინგლისურად და ფრანგულად ორიგინალი ახალი საერთო კატალოგიდან
გალაქტიკები
პეგასის თანავარსკვლავედი
ოქროკუდა

ოქროკუდა — პეპელა ტალღურების ოჯახისა. ხეხილისა და ტყის ფოთლოვანი ჯიშების საშიში მავნებელია. პეპლის ფრთების შლილი 35 მმ აღწევს. ოქროკუდა თეთრია, წინა ფრთებზე ბოლოში ოთხი პატარა შავი წერტილი აქვს. დედალი ოქროკუდას მუცელი ოქროსფერი ბეწვების კონით ბოლოვდება (აქედან სახელწოდება). მატლი მონაცრისფრო შავია, მეჭეჭებზე აქვს ოქროსფერი ბეწვები. იკვებება ფოთლებით. მავნებლის მასობრივი გამრავლებისას მცენარე უფოთლოდ რჩება. ოქროკუდა ყველგანაა გავრცელებული; საქართველოში უმეტესად ქართლში, მესხეთსა და იმერეთში — ფოთლოვანი ტყის მერქნიან სახეობებზე, ასევე სასოფლო-სამეურნეო ნაკვეთებში — ხეხილზე. მკვებავი მცენარეებია: მუხა, წიფელი, კუნელი, ცაცხვი, არყი, რცხილა, კოწახური, ასკილი; ხეხილიდან — ვაშლი, მსხალი, ალუჩა, ქლიავი, ატამი და სხვა. სულ აზიანებს მერქნიანი მცენარეების 100-ზე მეტ სახეობას.
ახასიათებს ერთწლიანი გენერაცია. ოქროკუდა ზამთრობს მატლის სახით საზამთრო ბუდეში, II ასაკის მატლის ფაზაში. გაზაფხულზე მცენარის კვირტების გაშლისას მატლები გამოდიან აბლაბუდებიდან. დაჭუპრება ხდება ივნისში სათითაოდ ან ჯგუფურად, აბლაბუდისებრ პარკებში ფოთლებს შორის და ღეროზე, მასობრივი გამრავლებისას — ხეების ქვეშ ბალახზე. ჭუპრის ფაზა გრძელდება 15–20 დღეს. პეპლები ფრენენ ივლის-აგვისტოში. მდედრი პეპელა ფოთლის ქვედა მხარეს დებს კვერცხებს ჯგუფურად, თითოეულში 200–500 ცალის რაოდენობით. 15–20 დღის შემდეგ (უმეტესად ივლისის მეორე ნახევარში) კვერცხებიდან გამოჩეკილი მატლები 20–23 °C ტემპერატურაზე განვითარებას ამთავრებენ 30–45 დღეში. მატლები კვების პროცესში ფოთლებს ახვევენ აბლაბუდაში და წარმოიქმნება მკვრივი ნაცრისფერი ბუდე, რომელშიც ზამთრობს 200-დან 2000-მდე ცალი მატლი ერთად. წელიწადში ერთ თაობას იძლევა.
ბუდეების შეგროვება და დაწვა, მატლის გამოჩეკის პერიოდში პესტიციდების (კონტაქტური მოქმედების) გამოყენება, 16 °C-ის ზევით კარგად მოქმედებს ენტობაქტერინი-3 და დენდრობაცილინი.
გალერეა
სქოლიო
ტალღურასებრნი
ვალეა-ტრესტიენი

ვალეა-ტრესტიენი — სოფელი მოლდოვაში, ნისპორენის რაიონში. მდებარეობს ზღვის დონიდან 102 მეტრზე. 2004 წლის მონაცემებით, მოსახლეობა 874 ადამიანს შეადგენდა.
იხილეთ აგრეთვე
მოლდოვის ადმინისტრაციული დაყოფა
ნისპორენის რაიონი
რესურსები ინტერნეტში
მოლდოვის მოსახლეობის 2004 წლის აღწერის მონაცემები
ნისპორენის რაიონის სოფლები
აია

აია
საკუთარი სახელი აია შეიძლება აღნიშნავდეს:
აია — კონცხი ყირიმის სამხრეთ ნაპირზე
აია — ძველი კოლხეთის სახელწოდება
აია კოლხეთი — მხატვრული ფილმი
აია ქუთაისი — ქართული რაგბის კლუბი
აია — ძველი ეგვიპტის დედოფალი
მერნოფერა აია — ძველი ეგვიპტის ფარაონი
იხილეთ აგრეთვე
აია-სოფიას ტაძარი — ყოფილი ბერძნული მართლმადიდებლური ეკლესია და ამჟამად მუზეუმი სტამბოლში
აია-სოფიას ტაძარი — ყოფილი ბერძნული მართლმადიდებლური ეკლესია და ამჟამად მუზეუმი ტრაპიზონში
აია-ნაპა — საკურორტო ქალაქი კვიპროსში